آمریکادا ویزا قاداغاسینا یئنی دوزنلمه گتیریلدی.
آمریکا خاریجی ایشلر باخانلیغی، جمعیتی‌نین اکثریتی مسلمان 6 اؤلکه‌دن ائدیله‌جک یئنی ویزا مراجعت‌لرینده، مراجعت صاحب‌لرینه "آمریکادان بیر شخص و یا قوورلوش ایله اورگانیک باغ" شرطی گتیردی.
آمریکان آسوشیتد پرس خبر آژانسی طرفین‌دن اعلان ائدیلن و خاریجی ایشلر باخانلیغی قایناق‌لارینا دایاندیریلان یئنی قاورال‌لار، آمریکادا جمعه آخشامی سحرین‌دن اعتباراً تطبیق اولونماغا باشلایا‌جاق.
بونا گؤره جمعیتی‌نین اکثریتی مسلمان سوریه، ایران، سوما‌لی، لیبی، سودان و یمن وطنداش‌لاری، یئنی ویزا مراجعت‌لرینده آمریکادا یاشایان یاخین قوهوم‌لاری و یا قانونی بیر ایش یئرین‌دن رسمی قبول آلدیق‌لارینی سندلشدیریلمه‌سی وضعیتینده اولا‌جاق.
باخانلیغین دونیاداکی دیپلوماتیک میسیون‌لارینا گؤندردیگی ایفاده ائدیلن بیلگیده، یئنی ویزایا مراجعت ائدن‌لرین آمریکادا قانونی ایستاتوسدا یاشایان والدین، ائش، اوشاق، یئتیشکین اوغلان و یا قیز اوشاغی، کورکن، گلین و یا قارداش‌لاری‌نین اولوب اولماماسینا باخیلاجاغی بیلدیریلدی.
بیلگیده، ننه و بابا، بی‌بی، عمی، خالا، قارداش/باجی اوغلو، عمی/دایی اوغلو و نیشان‌لی کیمی ایکینجی درجه‌ده یئر آلان عائله عضو‌لری‌نین بونون خاریجینده قالدیغی و "یاخین عائله باغی" اولا‌راق دگرلندیریلمه‌یه‌جگی ایفاده ائدیلدی.
بو یئنی دوزنلمه‌نین، ایکی گون اؤنجه آمریکا یوکسک محکمه‌سی‌نین "آمریکا ایله اورگانیک باغی اولان‌لار ویزا قاداغاسینا تابع اولابیلمز" یولون‌داکی قرارینا اویغون شکیلده گتیریلدیگی و حاضردا گئچرلی بیر آمریکا ویزاسینا صاحب اولان‌لاری ائتکیله‌مه‌یه‌جگی بیلدیریلدی.
